Lav et referat af nedenstående tekst:

Tekst:
Sommerens tørke har ramt de danske landmænd hårdt. Det har fået EUs medlemslande til at beslutte, at Danmark og andre medlemslande må bruge græsset fra brakmarker som foder til dyrene. Normalt er det ikke lovligt at afgræsse eller høste foder, når der er tale om en brakmark. Men i år lempes reglerne for at hjælpe de tørkeramte landmænd. - Når man mangler foder, så er det svært at se en mark med foder, man kan bruge. Så det er et godt initiativ, at vi nu kan bruge det som foder, siger Birger Fredsgaard Larsen, der er Planteavlskonsulent hos Landbo Nord. Det er medlemsstaterne i EU, der har stemt for aftalen, men den skal officielt godkendes af EU-kommissionen den 1. august. Derfor skal landmændene følge de gamle regler indtil 1. august, hvor aftalen forventes at træde i kraft. Landbrug og Fødevarer slog allerede alarm den 5. juli, hvor de bad om tørkehjælp til landbruget. Agri Nords formand, Carl Christian Pedersen, sagde i den forbindelse til TV 2 Nord: - Det er alvorligt, og det har været tørt længe. Vi har medlemmer, der er meget hårdt ramt.

Referat:
Sommervarmen har voldt landmændene problemer i år, og derfor lemper EU reglerne for brakmarker.